**«Керамін-Мінск»**, поўная назва — *Закрытае акцыянернае таварыства «Хакейный клуб „Керамін-Мінск"»*) — беларуская каманда па хакеі з шайбай з города Мінска. Заснавана ў 1999 годзе, да 2001 года называлася **ХК «Мінск»**. Чэмпіён Беларусі 2002 і 2008 гадоў, чэмпіён УЕХЛ 2003 і 2004 гадоў. Расфарміравана ў чэрвені 2010 года.

Гісторыя
--------

### ХК «Мінск» (1999—2001)

Хакейны клуб «Мінск» быў усталяваны Мінгарвыканкам летам 1999 года па ініцыатыве кіраўніцтва СДЮШАР «Юнацтва» для прадастаўлення гульнявой практыкі пасталеўшым выхаванцам школы і працаўладкавання беларускіх хакеістаў, якія засталіся без гульнявой практыкі ў замежных клубах. Галоўным трэнерам быў прызначаны Міхаіл Захараў. Хатнія матчы каманда стала праводзіць у новым лядовым палацы на вуліцы Прытыцкага. У якасці спонсараў за клубам замацавалі некалькі сталічных прадпрыемстваў. У першым жа сезоне каманда заняла другое месца ў чэмпіянаце, адстаўшы ўсяго на ачко ад «Цівалі», а таксама дэбютавала ў Кантынентальным кубку і УЕХЛ.

У сезоне 2000/ 2001 гадоў СДЮШАР «Юнацтва» зноў заявіла ў чэмпіянат краіны ўласную каманду, якую ўзначаліў Міхаіл Захараў, а новым галоўным трэнерам ХК «Мінск» стаў Валерый Пальшакоў. Па ходзе сезону ў Пальшакова ўзніклі праблемы са здароўем, і каманду фактычна ўзначаліў яго памочнік Аляксандр Владыкін, а ў студзені 2001 года галоўным трэнерам стаў Валерый Варонін. Нягледзячы на вялікія фінансавыя цяжкасці (гульцам па некалькі месяцаў не плацілі зарплату, былі праблемы з хакейнай экіпіроўкай і інвентаром), каманда змагла зноў заваяваць сярэбраныя медалі.

### Росквіт клуба (2001—2008)

Пасля выхаду ўказа Прэзідэнта Беларусі аб падтрымцы хакейных клубаў, галоўным спонсарам ХК «Мінск» стаў завод «Керамін», і трэці сезон у сваёй гісторыі каманда пачынала ўжо з новым назвай — *«Керамін-Мінск»*. Фінансавае становішча клуба ўмацавалася, палепшылася арганізацыя трэніровачнага і гульнявога працэсу, больш чым напалову абнавіўся склад клуба. У сезоне 2001/2002 гадоў медалі беларускага чэмпіянату ўпершыню разыгрываліся ў серыі плэй-оф — не пацярпеўшы ў васьмі матчах аніводнага паражэння, «Керамін» упершыню заваяваў залатыя медалі. У сезоне 2002/ 2003 гадоў каманду ўзначаліў Яўген Лебедзеў, пад кіраўніцтвам якога «Керамін» двойчы станавіўся чэмпіёнам УЕХЛ, аднак у чэмпіянаце Беларусі двойчы спыняўся на другой прыступцы п'едэстала. У 2002 годзе «Керамін» першым з беларускіх клубаў выйшаў у суперфінал Кантынентальнага кубка, дзе заняў чацвёртае месца. У наступным годзе каманда практычна паўтарыла гэты поспех, заняўшы 5 месца ў суперфінале, які праходзіў у Гомелі.

У ходзе сезона 2004/ 2005 гадоў Яўген Лебядзеў вымушаны быў саступіць пасаду галоўнага трэнера Васілю Спірыдонаву, пад кіраўніцтвам якога каманда ў трэці раз запар выйграла срэбра. У сезоне 2005/ 2006 гадоў каманда Васіля Спірыдонава заняла толькі 5 месца ў чэмпіянаце, вылецеўшы з плэй-оф у чвэрцьфінале. Такія вынікі не задаволілі клубнае кіраўніцтва, якое вырашыла даверыць кіраванне Андрэю Гусаву, які некалькі гадоў таму менавіта ў «Кераміне» скончыў гульнявую кар'еру. Змена трэнера аказалася паспяховай — у сезоне 2006/ 2007 гадоў каманда чарговы раз заваявала сярэбраныя медалі, саступіўшы ў фінале мінскаму «Дынама», а ў сезоне 2007/ 2008 гадоў ў другі раз заваявала чэмпіёнскі тытул, усухую абгуляўшы ў фінале «Юнацтва».

### Заняпад (2008—2010)

Пасля заваёвы залатых медалёў некалькі вядучых гульцоў «Кераміна» перайшлі ў мінскае «Дынама», якое стала прадстаўніком Беларусі ў КХЛ. Аднак каманда здолела правесці якасную селекцыю і выйграць перадсезонны розыгрыш кубка краіны. Як аказалася, гэта быў апошні поспех «Кераміна». Пасля таго, як 21 жніўня 2008 года «Керамін» у таварыскім матчы абыграў «Дынама» з лікам 6:2, трэнерскі штаб апошняга выказаў жаданне бачыць у беларускім прадстаўніку КХЛ яшчэ некалькіх гульцоў «Кераміна». У пачатку верасня «Керамін» афіцыйна стаў фарм-клубам «Дынама»".
Акрамя таго, у бабруйскі «Шыннік», які Федэрацыя хакея Беларусі зрабіла базавым клубам моладзевай зборнай, былі перададзеныя на ўмовах арэнды лепшыя маладыя гульцы. Аслабленая каманда змагла фінішаваць у чэмпіянаце толькі шостай, а вось «Керамін-2» пад кіраўніцтвам Сяргея Петухова ўпершыню стаў пераможцам чэмпіянату краіны ў вышэйшай лізе (Д2). Менавіта Сяргей Петухоў узначаліў «Керамін» у сезоне 2009/2010, апошнім у гісторыі каманды. Разарваўшы адносіны з «Дынама», «Керамін» зноў заняў толькі шостае месца.

### Расфармараванне

У ліпені 2010 года, калі каманда выйшла з адпачынку і пачала падрыхтоўку да сезону, у прэсе з'явілася інфармацыя аб расфарміраванні «Кераміна». На сустрэчы, якая адбылася 15 ліпеня з заўзятарамі, кіраўнік клуба Аляксандр Ляцецкі пацвердзіў, што хакейны клуб «Керамін-Мінск» спыняе сваё існаванне.

Адной з прычын расфарміравання ХК «Керамін» стала стварэнне ў Мінску двух моладзевых каманд клубаў «Дынама» і «Юнацтва», якім для выступленні ў МХЛ спатрэбілася мець арэны, якія адпавядаюць патрабаванням лігі, а таксама ўмацаваць склад і фінансавае становішча. Мінскі лядовы палац на вуліцы Прытыцкага, дзе грунтаваўся «Керамін», будзе выкарыстоўвацца ў якасці хатняй пляцоўкі МХК «Юнацтва». Фінансавыя рэсурсы тытульнага спонсара каманды ААТ «Керамін» накіраваныя ў дапамогу ХК «Дынама-Мінск». Меркавалася, што дынамаўская каманда МХЛ «Мінскія зубры» зменіць назву на «Дынама-Керамін», аднак пазней ад гэтай ідэі адмовіліся. Большасць хакеістаў «Кераміна» заключылі кантракты з іншымі беларускімі клубамі, а гульцы моладзевага складу папоўнілі каманды з структуры мінскага «Дынама».

Статыстыка
----------

### УЕХЛ

| Сезон | Г | Пер | ПерА | Н | ПарА | Пар | Ш | А | Месца | Плэй-оф |
| --- | --- | --- | --- | --- | --- | --- | --- | --- | --- | --- |
| 1999/2000 | 28 | 10 | - | 3 | - | 15 | 83-90 | 23 | 6 (8) | 1/4 фінала |
| 2000/2001 | 32 | 13 | - | 5 | - | 14 | 128-100 | 31 | 6 (9) | - |
| 2001/2002 | 32 | 15 | 1 | 6 | 0 | 10 | 87-68 | 53 | 3 (9) | 1/4 фінала |
| 2002/2003 | 36 | 23 | 4 | - | 2 | 7 | 136-84 | 79 | 1-е месца (10) | - |
| 2003/2004 | 32 | 25 | 0 | 1 | 0 | 6 | 125-59 | 76 | 1-е месца (9) | - |

### Чэмпіянат Беларусі

| Сезон | Г | Пер | ПерА | ПерБ | Н | ПарБ | ПарА | Пар | Ш | А | Месца | Плэй-оф |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | 18 | 10 | - | - | 2 | - | - | 8 | 68-51 | 22 | 2-е месца (4) | - |
| 2000/2001 | 24 | 16 | - | - | 4 | - | - | 4 | 140-64 | 36 | 2-е месца (7) | - |
| 2001/2002 | 14 | 8 |  | - |  | - | 1 | 5 | 61-37 | 25 | 3 (8) | Фінал 1-е месца |
| 20 | 11 |  | - |  | - | 1 | 8 | 78-52 | 34 | 2 (4) |
| 2002/2003 | 42 | 26 | 2 | - | - | - | 4 | 10 | 177-115 | 86 | 2 (8) | Фінал 2-е месца |
| 2003/2004 | 45 | 35 |  | - | 3 | - |  | 7 | 188-70 | 108 | 1 (10) | Фінал 2-е месца |
| 2004/2005 | 44 | 26 | 1 | - | 8 | - |  | 9 | 144-97 | 88 | 2 (12) | Фінал 2-е месца |
| 2005/2006 | 55 | 30 | 1 | - | 11 | - | 3 | 10 | 155-103 | 106 | 3 (12) | 1/4 Фінала |
| 2006/2007 | 50 | 34 |  | - | 5 | - | 3 | 8 | 177-107 | 110 | 1 (11) | Фінал 2-е месца |
| 2007/2008 | 54 | 35 | 7 | - | - | - | 2 | 10 | 204-117 | 121 | 2 (10) | Фінал 1-е месца |
| 2008/2009 | 52 | 28 |  | 3 | - | 1 | 1 | 19 | 165-125 | 92 | 6 (14) | 1/4 Фінала |
| 2009/2010 | 52 | 24 | 2 | 4 | - | 2 |  | 20 | 157-140 | 86 | 6 (14) | 1/4 Фінала |

### Кубак Беларусі

| Сезон | Група | Г | Пер | ПерА | Н | ПарА | Пар | Ш | А | Месца | Фінал |
| --- | --- | --- | --- | --- | --- | --- | --- | --- | --- | --- | --- |
| 2002 | Група А | 3 | 3 | 0 | 0 | 0 | 0 | 15-5 | 9 | 1 (4) | **«Керамін»** — «Гомель» — 3:2 Першае месца |
| 2002/2003 | Група B | 4 | 3 | 0 | 0 | 0 | 1 | 23-11 | 9 | 1 (4) | «Гомель» — **«Керамін»** — 5:4, 4:2 Другое месца |
| 2003/2004 | Група A | 8 | 6 | 0 | 0 | 0 | 2 | 41-24 | 18 | 2 (5) | «Гомель» — **«Керамін»** — 0:1, 5:2 Другое месца |
| 2004 | - | 8 | 4 | 0 | 0 | 0 | 4 | 31-30 | 12 | 4 (9) | - |
| 2005 | Група A | 8 | 3 | 0 | 2 | 0 | 3 | 23-22 | 11 | 4 (5) | - |
| 2006 | - | 9 | 8 | 0 | 0 | 0 | 1 | 36-12 | 24 | 1 (10) | **«Керамін»** — «Дынама» — 0:3, 1:1 Другое месца |
| 2007 | - | 9 | 8 | 0 | 1 | 0 | 0 | 36-14 | 25 | 1 (10) | **«Керамін»** — «Гомель» — 2:4 Другое месца |
| 2008 | Группа A | 4 | 3 | 0 | - | 1 | 0 | 17-12 | 10 | 1 (5) | **«Керамін»** — «Юнацтва» — 6:5 Першае месца |
| 2009 | Група A | 4 | 3 | 0 | - | 0 | 1 | 14-6 | 9 | 1 (5) | «Юнацтва» — **«Керамін»** — 3:1 Другое месца |

### Кантынентальны кубак

| Сезон | Стадыя | Г | Пер | ПерА | Н | ПарА | Пар | Ш | А | Месца |
| --- | --- | --- | --- | --- | --- | --- | --- | --- | --- | --- |
| 1999/2000 | Першы раўнд. Група E | 3 | 2 | - |  | - | 1 | 22-10 | 4 | 2 (4) |
| 2000/2001 | Другі раўнд. Група K | 3 | 2 | - | 1 | - |  | 20-8 | 5 | 1 (4) Выхад у наступны этап |
| Трэці раўнд. Група O | 3 |  | - |  | - | 3 | 5-19 |  | 4 (4) |
| 2001/2002 | Першы раўнд. Група B | 3 | 3 | - |  | - |  | 51-3 | 6 | 1 (4) Выхад у наступны этап |
| Другі раўнд. Група H | 3 | 2 | - | 1 | - |  | 10-7 | 5 | 1 (4) Выхад у наступны этап |
| Трэці раўнд. Група N | 3 |  | - |  | - | 3 | 3-11 |  | 4 (4) |
| 2002/2003 | Трэці раўнд. Група K | 3 | 2 | - | 1 | - |  | 11-8 | 5 | 1 (4) Выхад у наступны этап |
| Фінальны турнір. 1/4 фінала: | «Мілан» (Італія) — **«Керамін»** — 3:3 (1:3 бул) Выхад у наступны этап |
| Фінальны турнір. 1/2 фінала: | «Йокерыт» (Фінляндыя) — **«Керамін»** — 5:2 |
| Фінальны турнір. Матч за 3-е месца: | «Лугана» (Швейцарыя) — **«Керамін»** — 5:0 |
| 2003/2004 | Трэці раўнд. Група K | 3 | 2 | - | 1 | - |  | 8-3 | 5 | 1 (4) Выхад у наступны этап |
| Фінальный турнір. Група N | 2 |  | - |  | - | 2 | 4-11 |  | 3 (3) |
| Фінальный турнір. За 5-6 месцы: | **«Керамін»** — «Руан» (Францыя) — 5:0 |
| 2008/2009 | Трэці раўнд. Група D | 3 | 2 |  | - |  | 1 | 11-6 | 6 | 1 (4) Выхад у наступны этап |
| Фінальны турнір | 3 |  |  | - |  | 3 | 6-18 |  | 4 (4) |

Дасягненні
----------

* Чэмпіён УЕХЛ 2003 і 2004 гадоў.
* Чэмпіён Беларусі 2002 і 2008 гадоў.
* Сярэбраны прызёр чэмпіянату Беларусі 2000, 2001, 2003, 2004, 2005 і 2007гадоў.
* Уладальнік Кубка Беларусі 2002 і 2008 гадоў.
* Удзельнік суперфінале Кантынентальнага кубка 2003, 2004 і 2009 гадоў.

Керамін-2
---------

У 2002 годзе моладзевы склад ХК «Керамін» быў заяўлены ў першую лігу чэмпіянату Беларусі пад назвай "Керамін- 2 ". За восем сезон праведзеных у другім дывізіёне каманда тройчы ўздымалася на п'едэстал: у 2008 годзе заняўшы трэцяе месца, у 2003 — другое, а ў 2009 стаўшы чэмпіёнам.

| Сезон | Г | Пер | ПерА | ПерБ | Н | ПарБ | ПарА | Пар | Ш | А | Месца | Плэй-оф |
| --- | --- | --- | --- | --- | --- | --- | --- | --- | --- | --- | --- | --- |
| 2002/2003 |  |  |  |  |  |  |  |  |  |  |  | Фінал 2-е месца |
| 2003/2004 |  |  |  |  |  |  |  |  |  |  |  |  |
| 2004/2005 |  |  |  |  |  |  |  |  |  |  |  |  |
| 2005/2006 | 36 | 17 | 0 | - | 2 | - | 1 | 16 | 136-132 | 54 | 5 (10) | Матч за 3-е месца (4) |
| 2006/2007 | 45 | 19 | 5 | - | 3 | - | 1 | 17 | 173-148 | 71 | 5 (10) | 1/4 фінала |
| 2007/2008 | 45 | 19 | 1 | 1 | - | 5 | 0 | 19 | 155-128 | 66 | 6 (10) | Матч за 3-е месца 3-е месца |
| 2008/2009 | 45 | 28 | 2 | 3 | - | 0 | 1 | 11 | 168-110 | 95 | 1 (10) | Фінал 1-е месца |
| 2009/2010 | 45 | 25 | 0 | 1 | - | 2 | 3 | 14 | 163-138 | 82 | 5 (10) | 1/4 фінала |

Арэна
-----

Асноўны артыкул: **Мінскі лядовы палац спорту**
Практычна ўсе свае матчы ХК «Керамін» праводзіў у Мінскім лядовым палацы спорту на вуліцы Прытыцкага. Узвядзенне арэны пачыналі ўладальнікі хакейнага клуба «Цівалі», завяршалася будаўніцтва палаца ў 1997—1999 гадах ужо за дзяржаўныя сродкі. Умяшчальнасць арэны складае 1823 гледача, трыбуны размешчаны Г-вобразна. Лядовы палац з'яўляецца камунальнай уласнасцю горада Мінска.

Кіраўніцтва «Кераміна» неаднаразова агучвала планы будаўніцтва ўласнай арэны. Для гэтых мэтаў быў выдзелены зямельны ўчастак у Кастрычніцкім раёне Мінска, падрыхтавана неабходная праектная дакументацыя , аднак будаўніцтва так і не было распачата.

Усе трэнеры
-----------

* Сцяг Беларусі Міхаіл Захараў (1999—2000)
* Сцяг Беларусі Валерый Пальшакоў (2000)
* Сцяг Беларусі Аляксандр Владыкін (2000—2001)
* Сцяг Беларусі Валерый Варонін (2001—2002)
* Сцяг Беларусі Яўген Лебедзеў (2002—2004)
* Сцяг Расіі Васіль Спірыдонаў (2004—2006)
* Сцяг Беларусі Андрэй Гусаў (2006—2009)
* Сцяг Беларусі Сяргей Петухоў (2009—2010)

Вядомыя гульцы
--------------

* Сцяг Беларусі Андрэй Башко
* Сцяг Беларусі Уладзімір Дзянісаў
* Сцяг Беларусі Дзмітрый Дудзік
* Сцяг Беларусі Уладзімір Копаць
* Сцяг Беларусі Аляксандр Кулакоў
* Сцяг Беларусі Аляксандр Макрыцкі
* Сцяг Беларусі Дзмітрый Мялешка
* Сцяг Беларусі Андрэй Міхалёў
* Сцяг Беларусі Дзмітрый Панкоў
* Сцяг Беларусі Аляксандр Радзінскі
* Сцяг Беларусі Яраслаў Чупрыс

Зноскі
------

1. ↑  Перечень юридических лиц негосударственной формы собственности, акции (доли) которых, находятся в коммунальной собственности **(нявызн.)**(недаступная спасылка). *Управление физической культуры, спорта и туризма Мингорисполкома*.  Афіцыйны сайт Мінгарвыканкама (27 ліпеня 2010). Архівавана з першакрыніцы 29 лютага 2012. Праверана 25 ліпеня 2010.
2. 1 2  *Артур Тимошенко.*. Пятое колесо **(нявызн.)**(недаступная спасылка).  Goals.by (16 чэрвеня 2010). — Болельщикам «Керамина» объявили о расформировании команды. Архівавана з першакрыніцы 26 сакавіка 2013. Праверана 25 ліпеня 2010.
3. 1 2 3  Евгений Ворсин: «Керамина» нет **(нявызн.)**.  Спортивная панорама (15 чэрвеня 2010). Праверана 8 жніўня 2010.
4. 1 2  *Игорь Серов*. Деловой подход к хоккею **(нявызн.)**.  Советская Белоруссия (11 июля 2002). Праверана 8 жніўня 2010.
5. 1 2  *Валентин Вайтехович.*. Чтобы помнили. Сага о "драконах" **(нявызн.)**.  Прессбол (22 чэрвеня 2010). Праверана 8 жніўня 2010.
6. ↑  *Николай Карпович.*. Коллективизация **(нявызн.)**.  Прессбол (10 верасня 2008). Праверана 8 жніўня 2010.
7. ↑  Прямая речь. Долг от платежа красный **(нявызн.)**.  Прессбол (21 ноября 2008). Праверана 8 жніўня 2010.
8. ↑  *Сергей Малышко.*. Ломать — не строить **(нявызн.)**.  Прессбол (8 ліпеня 2010). Праверана 8 жніўня 2010.
9. ↑  *Анатолий Генералов.*. «Керамин»: осколки не склеить? **(нявызн.)**.  Спортивная панорама (13 ліпеня 2010). Праверана 8 жніўня 2010.
10. ↑  Молодежная команда «Динамо» сохраняет название «Минские зубры» **(нявызн.)**(недаступная спасылка).  TUT.BY (20 ліпеня 2010). Архівавана з першакрыніцы 8 сакавіка 2016. Праверана 8 жніўня 2010.
11. ↑  «Керамин» будет строить собственную ледовую арену **(нявызн.)**.  Naviny.by (4 апреля 2008). Праверана 22 жніўня 2010.

Спасылкі
--------

* Афіцыйны сайт ХК «Керамін-Мінск»


| ⛭Беларуская Экстраліга |
| --- |
| 
* Федэрацыя хакея Рэспублікі Беларусь

 |
| Сезоны | 
* 1993
* 1994
* 1994/95
* 1995/96
* 1996/97
* 1997/98
* 1998/99
* 1999/00
* 2000/01
* 2001/02
* 2002/03
* 2003/04
* 2004/05
* 2005/06
* 2006/07
* 2007/08
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017/18
* 2018/19 (А / Б)
* 2019/20 (А / Б)
* 2020/21 (А / Б)
* 2021/22
* 2022/23
* 2023/24

 |
| Клубы | 

|  |  |
| --- | --- |
| 2019/20 А | 
* Гомель
* Дынама-Маладзечна
* Ліда
* Магілёў
* Металург-Жлобін
* Нёман Гродна
* Шахцёр Салігорск
* Юнацтва-Мінск

 |
| 2019/20 Б | 
* Авіятар
* Бабруйск
* Брэст
* Віцебск
* Лакаматыў Орша
* Пінскія ястрабы
* Хімік Наваполацк
* U-18

 |
| Былыя | 
* Керамін Мінск
* Дынама Бабруйск
* Шыннік Бабруйск
* U-20
* Сокал Кіеў
* Рыга-2000
* Дынама Мінск
* Цівалі Мінск
* Хімік-2 Наваполацк
* Тарпеда Мінск
* Металургс Ліепая
* Латгале Даўгаўпілс
* Огрэ

 |

 |
| Кубак Беларусі (Кубак Салея) | 
* 2002
* 2003
* сакавік-май 2004
* 1-21 жніўня 2004
* 2005
* 2006
* 2007
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16
* 2016/17
* 2017
* 2018
* 2019
* 2020
* 2021
* 2022
* 2023

 |